चित्रकला प्रदर्शनी में निहार सकेंगे नारी के विविध रूप
खंडवा | शहर सहित जिलेभर में बुधवार को अंतरराष्ट्रीय महिला दिवस मनाया जाएगा। इसके तहत विभिन्न कार्यक्रम होंगे। रामेश्वर रोड स्थित रंगाकृति आर्ट गैलरी एंड वर्कशॉप में नारी के विविध रूपों पर आधारित चित्रकला प्रदर्शनी लगाई जाएगी। इसमें कला र| बैजनाथ सराफ ‘वशिष्ठ’ की कलाकृतियों को प्रदर्शित किया जाएगा। प्रदर्शनी सुबह 7.30 से रात 8 बजे तक चलेगी। कला प्रेमी प्रदर्शनी को निशुल्क निहार सकेंगे। बैजनाथ सराफ ने बताया नारी के बिना जीवन की कल्पना नहीं की जा सकती। वह जीवन ही नहीं बल्कि प्रकृति का अभिन्न अंग है। इसी को ध्यान में रखकर कई साल से नारी विषय पर विभिन्न कलाकृतियां रचीं। आने वाले महिला दिवस को लेकर खासतौर पर पेंटिंग्स तैयार की हैं। इनमें से 10 पेंटिंग को प्रदर्शनी में प्रदर्शित किया जाएगा।
hin_Deva hin_Deva